'বিশ্ব বাংলা' বিতর্কে নিজের অবস্থানে অনড় মুকুল রায়। সদ্য বিজেপিতে যোগ দেওয়া মুকুল জানিয়েছেন, আইনি ব্যবস্থা নেওয়া হলে হোক। আইনি পথেই ফয়সলা চান তিনি। মুকুলের খোঁচা, ''অত্রি ভট্টাচার্য বুদ্ধদেব ভট্টাচার্যকে ডুবিয়েছেন। ওনাকেও ডোবাবে।''
 নিজস্ব প্রতিবেদন: 'বিশ্ব বাংলা' বিতর্কে নিজের অবস্থানে অনড় মুকুল রায়। সদ্য বিজেপিতে যোগ দেওয়া মুকুল জানিয়েছেন, আইনি ব্যবস্থা নেওয়া হলে হোক। আইনি পথেই ফয়সলা চান তিনি। মুকুলের খোঁচা, ''অত্রি ভট্টাচার্য বুদ্ধদেব ভট্টাচার্যকে ডুবিয়েছেন। ওনাকেও ডোবাবে।'' এদিনই অতিরিক্ত মুখ্যসচিব রাজীব সিনহা নবান্ন সাংবাদিক বৈঠকে জানিয়েছেন, বিশ্ব বাংলা লোগোটি মুখ্যমন্ত্রীর সৃষ্টি। ২০১৪ সালে ট্রেডমার্কের জন্য আবেদন করেছিলেন অভিষেক বন্দ্যোপাধ্যায়। রাজ্য সরকার আবেদন করার পর নিজের দাবি ছেড়ে দেন তিনি। শুক্রবারই অভিষেক বন্দ্যোপাধ্যায়ের আইনজীবী জানিয়েছিলেন, মুকুল রায়কে নোটিস পাঠানো হচ্ছে। ৪৮ ঘণ্টার মধ্যে তাঁকে ক্ষমা চাইতে হবে।